Mariah Carey
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Mariah Carey er en amerikansk popsanger og låtskriver. Hun har en soulinspirert popstil og et repertoar som er skreddersydd til å demonstrere hennes imponerende stemmeprakt. Da hun debuterte i 1990, var suksessen umiddelbar, og ved utgangen av 1990-årene var hun en av verdens mestselgende artister.
Hun gikk til topps i USA med debutsinglen Vision of Love og debutalbumet Mariah Carey i 1990, og oppnådde høye salgstall for albumene Emotions (1991), Music Box (1993), Daydream (1995), Butterfly (1997) og Rainbow (1999). Imidlertid ble Glitter (2001) en fiasko, i likhet med filmen av samme navn som musikken var hentet fra, og det ble åpenbart at Carey hadde store personlige problemer. Listetoppere i USA, 1990–1999 Vision of Love Love Takes Time Someday I Don't Wanna Cry Emotions I'll Be There Dreamlover Hero Fantasy  One Sweet Day (duett med Boyz II Men) Always Be My Baby Honey My All Heartbreaker Thank God I Found You  Charmbracelet (2002) var et lite vellykket forsøk på å gjenvinne tronen som popdiva, men med The Emancipation Of Mimi (2005) kom hun sterkt tilbake og ble belønnet med millionsalg og en Grammy-pris. Også E=MC2 fra 2008 solgte bra. Året etter fulgte hun opp med Memoirs Of An Imperfect Angel. I 2014 kom Me. I Am Mariah... The Elusive Chanteuse, og i 2018 Caution. På 2000-tallet har Carey hatt listetoppere i Storbritannia med Against All Odds (duett med Westlife) og i USA med We Belong Together, Don't Forget About Us og Touch My Body, og hun har spilt i en rekke filmer. I Norge har hun hatt størst suksess med singlene Hero, Without You og All I Want For Christmas Is You, som var innom VG-lista hvert år fra 2007 til 2010, samt i 2014–2022. Les mer i Store norske leksikon popmusikk Eksterne lenker Mariah Carey